
[bookmark: _Hlk180673981]MBI
DISA NDRYSHIME NË VENDIMIN E BORDIT TË ERE-S NR. 238, DATË 06.11.2024 “MBI LICENCIMIN E SHOQËRISË “ORHER” SH.P.K. NË VEPRIMTARINË E PRODHIMIT TË ENERGJISË ELEKTRIKE”
[bookmark: _Hlk86734997]Në mbështetje të nenit 16 të ligjit nr. 43/2015, “Për sektorin e energjisë elektrike”, i ndryshuar; nenit 113 të ligjit nr. 44/2015 “Kodi i Procedurave Administrative i Republikës së Shqipërisë”; si dhe nenit 15, të Rregullores për organizimin, funksionimin dhe procedurat e ERE-s, miratuar me vendimin e bordit të Entit Rregullator të Energjisë (ERE) nr. 96, datë 17.06.2016; Bordi i ERE-s, në mbledhjen e tij të datës 28.05.2026, mbasi shqyrtoi relacionin me nr. 998/5 prot., datë 26.05.2026, të Drejtorisë së Licencimit, Autorizimeve dhe Garancisë së Origjinës “Mbi disa ndryshime në vendimin e bordit të ERE-s nr. 238, datë 06.11.2024 “Mbi licencimin e shoqërisë “ORHER” sh.p.k. në veprimtarinë e prodhimit të energjisë elektrike”,
Konstatoi se: 
1. Të dhëna mbi shoqërinë “ORHER” sh.p.k.
· Bordi i ERE-s, me vendimin nr. 238, datë 06.11.2024, vendosi të licencojë shoqërinë “ORHER” sh.p.k. në veprimtarinë e prodhimit të energjisë elektrike nga centrali fotovoltaik me kapacitet të instaluar 2 MW, në Fshatin Grykë, Njësia Administrative Topojë, Bashkia Fier, Qarku Fier, për një afat 25-vjeçar.

· Në pikat 2 dhe 3 të këtij vendimi përcaktohet se shoqëria duhet të dokumentojë fillimin e punimeve për ndërtimin e centralit fotovoltaik brenda afatit të fundit të vlefshmërisë së VNM-së paraprake (brenda datës 11.04.2025), ose duhet të depozitojë në ERE një VNM Paraprake të re, si dhe të fillojë ushtrimin e veprimtarisë brenda afateve të përcaktuara në Kontratën me MIE-n.

2. Korrespondenca dhe dokumentacioni i depozituar nga shoqëria
· Në kuadër të përmbushjes së kushteve të licencës, shoqëria ka kryer raportime periodike pranë ERE-s, në lidhje me ecurinë e ndërtimit të centralit.

· Në vijim të kësaj korrespondence, me shkresën nr. 2541/2 prot., datë 05.12.2025, ERE ka njoftuar shoqërinë për një lapsus në vendimin e licencimit dhe i ka kërkuar informacion mbi vendndodhjen e saktë të projektit, si dhe vërtetimin e fillimit të punimeve brenda afatit të përcaktuar.

· Shoqëria, me shkresën protokolluar në ERE me nr. 170/43 prot., datë 28.01.2026, ka bërë me dije se impianti ndodhej në fazën e testimit nga Operatori i Sistemit të Shpërndarjes (OSSH) sh.a., pas së cilës do të vijonte me procesin e kolaudimit nga Agjencia Kombëtare e Burimeve Natyrore (AKBN).

· Si e tillë, duke qenë se nga dokumentacioni i depozituar dhe nga shkresat e shoqërisë nuk mund të evidentohej qartë fillimi i punimeve brenda afatit të përcaktuar, si dhe me qëllim sqarimin e kushtit të mbetur të vendimit nr. 238/2024, u vendos zhvillimi i një seance dëgjimore në ambientet e ERE-s më datë 07.04.2026, për të cilën shoqëria u njoftua nëpërmjet shkresës me nr. 998/1 prot., datë 27.03.2026.

· Në vijim të zhvillimit të seancës dëgjimore, shoqëria me shkresën e protokolluar në ERE me nr. 998/2 prot., datë 09.04.2026, depozitoi dokumentacion vërtetues për fillimin e punimeve të centralit brenda afatit të parashikuar, si e tillë, pika 2 e vendimit të licencimit vlerësohet të shfuqizohet.

· Po ashtu, në këtë shkresë nga shoqëria është bërë me dije se në raportimet periodike ka bërë një lapsus në raportimin e vendndodhjes së centralit, duke e raportuar atë në Njësinë Administrative Dërmenas, ndërkohë që centrali rezulton në Njësinë Administrative Topojë.

· Në rrethanat kur ERE po rishikon këtë vendim dhe duke qenë se është vënë re dhe një lapsus në konstatimet e vendimit nr. 238/2024 (për sa i përket referimit të kontratës me MIE-n) dhe pikës 1 të vendimit nr. 238/2024, lind nevoja që të bëhen dhe korrigjimet përkatëse vetëm për sa i përket vendndodhjes së centralit, e cila do të jetë: në zonën e Semanit, Njësia Administrative Topojë, Bashkia Fier, Qarku Fier.

· Po ashtu, në kuadër të sa është përcaktuar në pikën 3 të vendimit nr. 238/2024, ERE me shkresën me nr. 998/3 prot., datë 15.05.2026, i është drejtuar shoqërisë, duke i kërkuar të dokumentojë në ERE aktin përkatës të lëshuar nga AKBN në lidhje me testimin e veprës, ose të bëjë me dije nëse procedurat e testimit të veprës janë vijuar nga vetë shoqëria pas përfundimit të afateve të përcaktuara në nenin 10, pika 4, të kontratës me MIE-n.

· Së fundi, shoqëria me shkresën e protokolluar në ERE me nr. 998/4 prot., datë 20.05.2026, dokumentoi në ERE shkresën e AKBN me nr. 1609/2 prot., datë 19.05.2026, drejtuar shoqërisë dhe për dijeni MIE-s, me anë të së cilës ka njoftuar shoqërinë se AKBN do të marrë pjesë në testimin e impiantit 2 MW në datën 20-22.05.2026.

3. Analiza ligjore dhe vlerësimi
· Për gjithë sa më sipër, me depozitimin e dokumentacionit që provon fillimin e punimeve për ndërtimin e centralit fotovoltaik vlerësohet se pika 2 e vendimit nr. 238/2024 është plotësuar dhe duhet të shfuqizohet.
· Po ashtu, duke qenë se nga të dhënat që ERE disponon rezulton se subjekti është në operim duke filluar nga muaji shkurt 2026, vlerësohet që pika 3 e vendimit nr. 238/2024 të ndryshohet, duke i lënë detyrë shoqërisë që të depozitojë në ERE testimin e veprës brenda 60 (gjashtëdhjetë) ditëve nga data e lajmëruar nga AKBN për përfundimin e testimit, pra brenda datë 22.07.2026.


4. Nevoja për ndryshimin e vendimit
· [bookmark: _Hlk230688819]Në nenin 113 të ligjit nr. 44/2015 “Kodi i Procedurave Administrative i Republikës së Shqipërisë”, parashikohet se një akt administrativ mund të ndryshohet, shfuqizohet apo anulohet, kryesisht nga organi publik që ka kompetencë për ta nxjerrë atë.
· Në vijim të shfuqizimit të pikës 2 dhe ndryshimit të pikës 3 të vendimit nr. 238/2024, vlerësohet i nevojshëm edhe ndryshimi i pikës 4 të këtij vendimi, si vijon: Ky vendim është objekt rishikimi në rast të përmbushjes apo mospërmbushjes së kushtit të përcaktuar në pikën 3 të këtij vendimi, si dhe në rast të depozitimit të dokumenteve të ndryshme nga ato që kanë shërbyer për marrjen e këtij vendimi.

Për gjithë sa më sipër, bordi i ERE-s,
Vendosi:
1. [bookmark: _Hlk180674790][bookmark: _Hlk188002686]Miratimin e disa ndryshimeve në vendimin e bordit të ERE-s nr. 238, datë 06.11.2024, si vijon:
a) Pika 1 e vendimit nr. 238, datë 06.11.2024, ndryshon dhe bëhet:
1. Të licencojë shoqërinë “ORHER” sh.p.k. në veprimtarinë e prodhimit të energjisë elektrike nga centrali fotovoltaik me kapacitet të instaluar 2 MW, në zonën e Semanit, Njësia Administrative Topojë, Bashkia Fier, Qarku Fier, për një afat 25-vjeçar.

b) Pika 2 e vendimi të bordit nr. 238, datë 06.11.2024, shfuqizohet.
c) Pika 3 e vendimit të bordit të ERE-s nr. 238, datë 06.11.2024, ndryshon dhe bëhet:
3. Shoqëria duhet të dokumentojë në ERE testimin e veprës brenda datës 22.07.2026.
d) Pika 4 e vendimit të bordit të ERE-s nr. 238, datë 06.11.2024, ndryshon dhe bëhet:
4. Ky vendim është objekt rishikimi në rast të përmbushjes apo mospërmbushjes së kushtit të përcaktuar në pikën 3 të këtij vendimi, si dhe në rast të depozitimit të dokumenteve të ndryshme nga ato që kanë shërbyer për marrjen e këtij vendimi.
1. Drejtoria e Licencimit, Autorizimeve dhe Garancisë së Origjinës, të njoftojë shoqërinë “ORHER” sh.p.k., Ministrinë e Infrastrukturës dhe Energjisë, shoqërinë “Operatori i Sistemit të Shpërndarjes” sh.a., shoqërinë “Furnizuesi i Tregut të Lirë” sh.a. dhe shoqërinë “Bursa Shqiptare e Energjisë Elektrike” (ALPEX) sh.a., për vendimin e bordit të ERE-s.

[bookmark: _Hlk93481368]Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni të vendimit, rishikimin e vendimit të bordit në rast se ka siguruar prova të reja që mund ta çojnë bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

